Victor Louis Ménage
<s>Victor Louis Ménage (Chislehurst, 15. 4. 1920. – Uckfield, 11. 6. 2015), britanski historičar, orijentalist, turkolog, islamolog i profesor.</s>

<s>Biografija 
Ménage je rođen 1920. u Chislehurstu, tada naselju u sastavu Kenta, danas predgrađu jugoistočnog Londona.</s><s>Porijeklo njegove porodice je opskurno, no prezime sugerira hugenotske korijene.</s><s>Djetinjstvo mu je bilo zasjenjeno porodičnim razdorima i siromaštvom, prema osobnom svjedočenju ukućani nisu gladovali, ali redovito uopće ne bi bilo novca u kući.</s><s>Izlaz iz teške situacije pronašao je u školovanju, od 1930. do 1938. pohađao je Koledž Eltham i pokazao se uspješan na maloj maturi (prethodnici sistema 11+).</s><s>Na poticaj svojih školskih učitelja koji su mu preporučili Oxford ili Cambridge, odabrao je potonji i upisao se na Koledž Clare gdje je od 1938. do 1940. studirao klasičnu filologiju.</s><s>Podržan državnom i univerzitetskom stipendijom, bio je u stanju otplaćivati rate za porodični dom i pomoći školovanju brata invalida.</s>

<s>Izbijanjem Drugog svjetskog rata, godine 1940. dobio je poziv u vojsku, ali pozvao se na prigovor savjesti
i posredovanjem dvojice svojih učitelja s Koledža Eltham primljen je u kvekersku jedinicu hitne pomoći (FAU) gdje je prema osobnom svjedočenju pronašao svoj spokoj.</s><s>Pred kraj rata, zbog potrebe za sredstvima za sebe i svoju napuštenu majku, odbio je priliku da se vrati na Cambridge i umjesto toga je radio kao predavač u Adis Abebi.</s><s>Njegovo djelovanje u Etiopiji bilo je pod okriljem Britanskog vijeća i tamo je upoznao svoju suprugu Johannu.</s><s>Zaokret u njegovoj karijeri nastupio je 1950. kada su mu porodične obaveze bile svedene na minimum.</s><s>Poratne godine na čelu s laburistima obilježile su potreba za razumijevanjem postkolonijalnog svijeta i Scarbroughov izvještaj kojim poziva na ekspanziju orijentalnih studija na SOAS-u, povodom čega Ménage upisuje Školu orijentalnih i afričkih studija (SOAS) Univerziteta u Londonu.</s><s>Doktorirao je 1962. na temu historiografije ranog Osmanskog Carstva.</s>

<s>Od ranih 1960-ih Ménage radi kao predavač na SOAS-u, a 1973. postaje profesor turskog jezika na Univerzitetu u Londonu.</s><s>Prije njega, ovu prestižnu poziciju držao je samo P. Wittek (1948–1961).</s><s>U aprilu 1963.</s><s>Ménage je imenovan jednim od uredničkih asistenata drugog izdanja Encyclopaedia of Islam (EI2), zamijenivši J. Burton-Pagea koji je otputovao na višemjesečni odmor u Indiju.</s><s>Nakon objavljivanja drugog toma 1965. godine, postavljen je za jednog od četiri glavna urednika trećeg toma, međutim, ubrzo je uslijedilo nezadovoljstvo tim poslom i urednički sukob s B. Lewisom.</s><s>Još početkom 1968. ozbiljno je razmišljao o ostavci, požalivši se uredničkom kolegi J. Schachtu na prijepore s autorima enciklopedijskih članaka zbog njihovih učestalih odgađanja predaja, na slabu štamparsku kvalitetu, te na velik gubitak vremena što ga sputava u naučno-istraživačkom radu.</s><s>Dana 1. augusta 1970. godine, točno na prvu obljetnicu Schachtove smrti, Ménage je dao konačnu ostavku na mjesto enciklopedijskog urednika.</s>

<s>Prema svjedočenju C. Pellata i drugih kolega, ključan razlog njegovog odlaska bio je lični spor s B. Lewisom, budući da je Ménage među suradnicima glasio kao marljiv radnik, a Lewis kao površan i slavohlepan.</s><s>Urednička mjesta Schachta i Ménagea u junu 1971. upotpunjena su Nizozemcima E. van Donzelom i F. T. Dijkemom, turkologom koji je pred Ménageom obranio doktorat.</s><s>Ménage je ipak sve do 1978. bio član izvršnog odbora Encyclopaedia of Islam.</s><s>Tokom 1974. isposlovao je UNESCO-vu pomoć u iznosu od 4000 USD, ali u prepisci s van Donzelom iz decembra iste godine poručio je da se ne namjerava dublje angažirati na projektu sve dok je tamo Lewis.</s><s>Zbog obrazovnih reformi vlade M. Thatcher, Ménage je 1983. napustio Univerzitet u Londonu i otišao u prijevremenu penziju.</s><s>Povodom Ménageovog 75. rođendana, turkolozi C. Heywood i C. Imber su 1994. u njegovu čast uredili festschrift s člancima o osmanskoj historiji.</s><s>Na Ménageov lični zahtjev, zbirka nije sadržavala uobičajeni pohvalni uvod, nego samo detaljnu bibliografiju koju je pripremio Heywood.</s><s>Nakon dugogodišnjih problema sa zdravljem, Ménage je 11. juna 2015. preminuo na svom imanju kod Uckfielda i kremiran je nekoliko dana kasnije.</s>

<s>Opus 
Monografije</s>

<s>A survey of the early Ottoman histories, with studies on their textual problems and their sources (doktorska disertacija), London: University of London (SOAS), 1962
 The Beginnings of Ottoman Historiography u: Historians of the Middle East (ur.</s><s>B. Lewis i P. M. Holt), London; New York; Toronto: Oxford University Press, str. 168-179, 1962
 Neshrī's History of the Ottomans: The Sources and Development of the Text, London: Oxford University Press, 1964
 Seven Ottoman documents from the Reign of Mehmed II u: Documents from Islamic Chanceries (ur.</s><s>S. M. Stern), Oxford: Bruno Cassirer, str. 81-118, 1965, 
 Studies in Old Ottoman Criminal Law (urednik; autor: U. Heyd), Oxford: Clarendon Press, 1973, 
 Edirne'li Ruhi'ye Atfedilen Osmanlı Tarihinden Iki Parça u: Ord.</s><s>Prof. İsmail Hakkı Uzunçarşılı'ya Armağan (ur.</s><s>U. İğdemir), Ankara: Türk Tarih Kurumu, str. 311-333, 1976, 
 La formation de l'Empire ottoman (urednik; autor: P. Wittek), London: Variorum Reprints, 1982, 
 Qaṣr Ibrīm in the Ottoman period: Turkish and further Arabic documents (koautor: M. Hinds), London: Egypt Exploration Society, 1991,</s>

<s>Periodika</s>

<s>"Sidelights on the Devshirme from Idrīs and Sa‘duddīn", Bulletin of the School of Oriental and African Studies 18 (1), str. 181-183, februar 1956, , 
 "The Map of Hajji Ahmed and its Makers", Bulletin of the School of Oriental and African Studies 21 (2), str. 291-314, juni 1958, , 
 "Ms Fatih 4205: An Autograph of Kemāl-Pashazāde's Tevārīkh-I Āl-I 'Othmān, Book VII", Bulletin of the School of Oriental and African Studies 23 (2), str. 250-264, juni 1960, , 
 "The Menāqib of Yakhshi Faqīh", Bulletin of the School of Oriental and African Studies 26 (1), str. 50-54, februar 1963, , 
 "Kātib Čelebiana", Bulletin of the School of Oriental and African Studies 26 (1), str. 173-175, februar 1963, , 
 "Mūsā Čelebi's Nishān of 815/1412", Bulletin of the School of Oriental and African Studies 26 (3), str. 645-648, oktobar 1963, , 
 "The Serpent Column in Ottoman Sources", Anatolian Studies 14, str. 169-173, decembar 1964, , 
 "The Mission of an Ottoman Secret Agent in France in 1486", The Journal of the Royal Asiatic Society of Great Britain and Ireland 97 (2), str. 112-132, april 1965, , 
 "Some Notes on the Devshirme", Bulletin of the School of Oriental and African Studies 29 (1), str. 64-78, februar 1966, , 
 "On the recensions of Uruj's History of the Ottomans", Bulletin of the School of Oriental and African Studies 30 (2), str. 314-322, juni 1967, , 
 "Sir Gerard Clauson", The Journal of the Royal Asiatic Society of Great Britain and Ireland 107 (2), str. 215-217, april 1975, , 
 "An Ottoman Manual of Provincial Correspondence", Wiener Zeitschrift für die Kunde des Morgenlandes 68, str. 31-45, 1976, 
 "The Annals of Murād II", Bulletin of the School of Oriental and African Studies 39 (3), str. 570-584, oktobar 1976, , 
 "The Gurū Nānak inscription at Baghdad", The Journal of the Royal Asiatic Society of Great Britain and Ireland 111 (1), str. 16-21, januar 1979, , 
 "The English Capitulation of 1580: A Review Article", International Journal of Middle East Studies 12 (3), str. 373-383, novembar 1980, , 
 "On the constituent elements of certain sixteenth-century Ottoman documents", Bulletin of the School of Oriental and African Studies 48 (2), str. 283-304, juni 1985, , 
 "The Ottomans and Nubia in the Sixteenth Century", Annales islamologiques 24, str. 137-154, 1988,</s>

<s>Reference</s>

<s>Literatura</s>

<s>Vanjske veze 
  Deceased Estates: Ménage, Victor Louis, London Gazette, br. 61275, str. 11603, 23. juna 2015.</s><s>Professor Victor Louis Menage , Royal National Institute of Blind People (RNIB)</s>

<s>Britanski naučnici
Britanski historičari
Enciklopedisti
Orijentalisti
Turkolozi
Islamistika</s>

